钦定古今图书集成/明伦汇编/氏族典/第360卷 > 林尧俞
## 钦定古今图书集成/明伦汇编/氏族典/第360卷 > 林尧俞

按《兴化府志》：“尧俞，字咨伯，万历己丑进士，改庶吉士，
入直起居，教习内书堂，分校礼闱。册封益藩，量移宫
坊赞善。丁内外艰，服阕，补原官，转左谕德兼侍讲。即
乞南祭酒以出。乞归，杜门十四载。熹宗改元，即家特
起，以礼部右侍郎视祭酒事，控辞不允，寻拜本部尚
书。怀冲太子之诞也，忠贤与客氏谋诡秘，几危母后”，
尧俞向一二中涓，晓以古今顺逆报应，中宫遂安。《光
宗实录》成，加太子少保。庆陵工成，叙录加太子太保，
予玉予荫。尧俞坚意乞骸，屡蒙旨慰留，最后情辞益
恳，予告出都。卒。赠少保，荫一子入监，谥“文简”，赐祭九
坛。